Publication: Magyar Közlöny
Issue: MK-2001-116 (Year: 2001, Number: 116)
Era: 1990-2004
Section: a 199/2001. (X. 20.) Korm. rendelethez
Paragraph Index: 38

2. § Az Egyezmény magyar nyelvű szövege a következő: „EGYEZMÉNY a Magyar Köztársaság Kormánya és a Szlovák Köztársaság Kormánya között a helyi önkormányzatok és közigazgatási szervek határon átívelő együttműködéséről A Magyar Köztársaság Kormánya és a Szlovák Köztársaság Kormánya (a továbbiakban: Szerződő Felek) azzal a szándékkal, hogy elősegítsék a Magyar Köztársaság és a Szlovák Köztársaság között Párizsban, 1995. március 19-én aláírt, a jószomszédi kapcsolatokról és a baráti együttműködésről szóló Szerződésben meghatározott célkitűzések megvalósítását, tudatában annak, hogy szükséges a közép-európai országok közötti együttműködés megerősítése, meggyőződve arról, hogy a határokon átívelő együttműködés fejlesztése hozzájárul a Magyar Köztársaság és a Szlovák Köztársaság közötti jószomszédi kapcsolatok, a kölcsönös megértés erősítéséhez, kifejezve szándékukat, hogy kedvező feltételeket teremtsenek az egymással szomszédos határ menti területek, városok, községek és azok szövetségei együttműködésének fejlesztéséhez, tekintettel a határ menti térségek közös kulturális és természeti öröksége megőrzésének szükségességére, figyelemmel a Területi Önkormányzatok és Közigazgatási Szervek Határ Menti Együttműködéséről szóló,

Source: https://magyarkozlony.hu/hivatalos-lapok/2161dc1fa3c6c4567157cdca52dee086c20fd3ad/dokumentumok/87ec3ed2e13446426132f07d34c382c421840d76/letoltes